**ZMLUVA O POSKYTOVANÍ SLUŽIEB**

**č.01/2021**

uzatvorená podľa § 269 ods. 2 zákona č. 513/1991 Zb. Obchodný zákonník v platnom znení

**Čl. 1  
Zmluvné strany**

**1.1 Objednávateľ**: **Obec Plevník-Drienové**

Sídlo: 018 26 Plevník-Drienové 255

Štatutárny orgán: Miroslav Kremeň, starosta obce

Bankové spojenie: Prima banka Slovensko, a.s.

IBAN: SK18 5600 0000 0028 1519 4001

IČO: 00317608

DIČ: 2020684721

Telefón: 042/4382180, 0903791689

E-mail: obecplevnik@stonline.sk

**1.2 Poskytovateľ:**

Sídlo:

Štatutárny orgán:

Bankové spojenie:

IBAN:

DIČ:

IČO:

IČ DPH:

Telefón:

E-mail:

**Čl. 2  
Premet plnenia**

2.1 Predmetom tejto zmluvy je poskytovanie služieb v oblasti nakladania s odpadom pri realizácii zákazky: „**Technické služby v obci Plevník-Drienové“**. Ide o zber a vývoz komunálneho odpadu a jeho zneškodňovanie uložením na skládke, zber a vývoz objemového odpadu a jeho zneškodňovanie uložením na skládke, zber a vývoz drobného stavebného odpadu a jeho zneškodňovanie uložením na skládke uloženie, zber a vývoz veľkokapacitných kontajnerov spojený so zneškodňovaním odpadu jeho uložením na skládke, zber a vývoz biologicky rozložiteľného odpadu a jeho zhodnotenie, zhodnotenie dreveného odpadu a zneškodnenie alebo zhodnotenie nebezpečného odpadu. Poskytovateľ sa zaväzuje zabezpečovať pre objednávateľa vyššie uvedené služby vrátane všetkých činností stanovených zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov aktuálne platným v čase poskytovania služieb.

2.2 Miesto dodania predmetu zákazky je katastrálne územie obce Plevník-Drienové. Obec Plevník-Drienové má zavedený objemový zber komunálneho odpadu a frekvenciu zvozu každých 14 dní a zber objemového odpadu, drobného stavebného odpadu a biologicky rozložiteľného odpadu s frekvenciou na základe vzájomnej dohody a potreby objednávateľa.

2.3 Špecifikácia služieb, ktoré sú v zmysle tejto zmluvy predmetom záväzku poskytovateľa, je uvedená v Prílohe č. 1 – Špecifikácia ceny, ktorá tvorí neoddeliteľnú súčasť tejto zmluvy.

2.4 Poskytovateľ sa zaväzuje poskytovať pre objednávateľa služby v zmysle tejto zmluvy na svoje náklady, vo vlastnom mene, na svoje nebezpečenstvo v dojednanom čase a podľa podmienok dohodnutých v tejto zmluve.

2.5 Objednávateľ sa zaväzuje zaplatiť za poskytnuté služby dohodnutú cenu podľa platných podmienok dohodnutých v tejto zmluve – Príloha č. 1 – Špecifikácia ceny.

2.6 Poskytovateľ potvrdzuje, že sa v plnom rozsahu oboznámil s rozsahom a povahou poskytovaných služieb, sú mu známe technické, kvalitatívne a iné podmienky potrebné k poskytnutiu služieb a disponuje takými kapacitami a odbornými znalosťami, ktoré sú na kvalitné poskytnutie služieb potrebné.

2.7 Táto zmluva je uzatvorená na základe verejného obstarávania zákazky s nízkou hodnotou uskutočneného postupom v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. 3**

**Rozsah a spôsob plnenia a splnenia**

3.1 Práce, ktoré sú predmetom tejto zmluvy a sú potrebné pre riadne poskytnutie služieb podľa článku 2. bod 2.1, budú vykonané na základe tejto podpísanej zmluvy a jej Prílohy č. 1.

3.2 Poskytovateľ je povinný pri poskytovaní služieb postupovať v súlade s platným zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov ako aj v súlade s ostatnými príslušnými všeobecne záväznými právnymi predpismi.

**Čl. 4**

**Čas plnenia**

4.1 Termín realizácie služieb podľa tejto zmluvy o poskytnutí služieb:

Termín začatia: 01.01.2022

Termín ukončenia: 31.12.2022

4.2 Poskytovateľ je povinný bez meškania informovať objednávateľa o vzniku udalosti, ktorá bráni alebo sťažuje poskytnutie služieb. Neposkytnutie služieb viac ako 15 dní sa považuje za podstatné porušenie zmluvy.

**Čl. 5**

**Cena za poskytnuté služby**

5.1 Cena predmetu zmluvy v rozsahu čl. 2 tejto zmluvy je stanovená dohodou zmluvných strán v zmysle § 3 zákona č. 18/1996 Z. z. o cenách a je konkretizovaná v Prílohe č. 1 – Špecifikácia ceny.

5.2 Cenu je možné zmeniť:

a) v prípade zmeny sadzby DPH zákonom v priebehu poskytovania služieb, a to podľa zmeny výšky sadzby DPH,

b) dohodou zmluvných strán formou dodatku k zmluve za podmienok stanovených zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

5.3 Objednávateľ plne berie na vedomie, že cena podľa Prílohy č. 1 nezahŕňa zákonný poplatok podľa zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov.

5.4 Súčasťou ceny za poskytnuté služby sú všetky náklady poskytovateľa súvisiace s riadnym a včasným poskytovaním služieb v súlade s platnou právnou úpravou.

**Čl. 6**

**Platobné podmienky**

6.1 Zmluvné strany sa dohodli, že objednávateľ je povinný cenu za poskytnuté služby uhrádzať na základe faktúr vystavovaných pravidelne ku 15. dňu kalendárneho mesiaca nasledujúceho po mesiaci, za ktorý boli služby poskytnuté zo strany poskytovateľa. Faktúry musia spĺňať všetky náležitosti daňového dokladu a ich súčasťou musí byť súpis poskytnutých služieb.

6.2 Poskytovateľ musí svoje služby vyúčtovať overiteľným spôsobom. Neoddeliteľnou súčasťou faktúry musí byť výstup z váženia dovezeného komunálneho odpadu/biologicky rozložiteľného odpadu obce Plevník-Drienové vystavený prevádzkovateľom skládky a kompostovacieho zariadenia, ako aj súpis poskytnutých služieb. Súpis poskytnutých služieb musí byť potvrdený poskytovateľom aj objednávateľom.

6.3 Objednávateľ sa zaväzuje uhrádzať poskytovateľovi takto vystavené faktúry v lehote splatnosti 30 dní od ich vystavenia; to neplatí v prípade, ak faktúra bude obsahovať nedostatky – vtedy sa bude postupovať podľa bodu 6.5.

6.4 Faktúry musia mať predpísané náležitosti podľa § 71 zákona č. 222/2004 Z. z. v znení neskorších predpisov a priložené doklady umožňujúce posúdiť oprávnenosť fakturácie. Faktúry budú predkladané v dvoch vyhotoveniach pre objednávateľa.

Náležitosti faktúry sú minimálne:

a) označenie “faktúra” a jej číslo,

b) identifikačné údaje objednávateľa a poskytovateľa (IČO, DIČ, IČ DPH, sídlo), registrácia

c) označenie banky a číslo účtu, na ktorý sa má platiť, v súlade so zmluvou,

d) deň vystavenia a odoslania faktúry a lehotu jej splatnosti, fakturačné obdobie,

e) fakturovaná suma,

f) náležitosti pre účely dane z pridanej hodnoty,

g) dodávateľom a objednávateľom potvrdený súpis poskytnutých služieb

i) pečiatka a podpis

6.5 Ak poskytovateľ doručí objednávateľovi nesprávne vyhotovenú alebo neúplnú faktúru alebo pripojené doklady, objednávateľ je oprávnený faktúru vrátiť. V takom prípade plynie nová lehota splatnosti faktúry od doručenia správnej a/alebo úplnej faktúry.

6.6 Zmluvné strany sa dohodli, že pohľadávky poskytovateľa voči objednávateľovi, ktoré vzniknú z tohto zmluvného vzťahu, nie je možné postúpiť tretej osobe bez predchádzajúceho písomného súhlasu objednávateľa.

6.7 V prípade, že sa počas poskytovania služieb ukáže potreba zmeny objemového alebo skladbového charakteru poskytovania služieb, objednávateľ má právo dohodnúť s dodávateľom tzv. vývoz naviac oproti Prílohe č. 1, pričom v takto prípade uzatvoria zmluvné strany medzi sebou dodatok k tejto zmluve zachytávajúci zmenu rozsahu poskytovania služieb. Dodávateľ garantuje, že v prípade uzatvorenia dodatku v zmysle tohto zmluvného ustanovenia bude za tzv. vývoz naviac odplatu stanovená podľa cien uvedených v Prílohe č. 1.

**Čl. 7**

**Záväzky zmluvných strán**

**Poskytovateľ sa zaväzuje:**

7.1 Zabezpečiť plnenie predmetu zmluvy v súlade s platnými všeobecne záväznými predpismi v odpadovom hospodárstve v dohodnutých termínoch a podľa prílohy č. 1 tejto zmluvy.

7.2 V prípade zmeny legislatívy je poskytovateľ povinný zabezpečiť na vlastné náklady všetky povolenia, oprávnenia a rozhodnutia, priamo súvisiace s výkonom jeho činností pri realizácií predmetu tejto zmluvy.

7.3 Opraviť zberné nádoby a kontajnery v prípade ich poškodenia pri manipulácii s nimi, ak toto poškodenie zaviní poskytovateľ, resp. jeho zamestnanci a to najneskôr do 5 dní po vzniku poškodenia a v prípade, ak toto poškodenie bude vylučovať opravu, zabezpečí poskytovateľ v tomto termíne výmenu nádoby, resp. kontajnera a to na svoje náklady.

7.4 Odstrániť znečistenie z verejného priestranstva, stanovišťa zberných nádob a okolia zberných nádob alebo iného priestranstva, ktoré vzniklo v dôsledku premiestňovania alebo vyprázdňovania zberných nádob alebo vriec poskytovateľom.

7.5 Umiestniť zberné nádoby po ich vyprázdnení späť na zberné alebo zvozové stanovište.

7.6 Vyprázdňovať zberné nádoby tak, aby nedošlo k hygienickým, bezpečnostným, požiarnym a iným problémom, ku škode na majetku alebo k poškodeniu životného prostredia, postupovať pri plnení zmluvy s odbornou starostlivosťou.

7.7 Uskutočniť náhradný vývoz odpadu, ak nebolo možné dodržať dohodnutý harmonogram vývozu (poveternostné podmienky, porucha zberového vozidla a pod.) najneskôr do 48 hod..

7.8 Manipulovať len so smetnými nádobami označenými nálepkami a plombami Obce Plevník-Drienové, ktoré určujú frekvenciu vývozu a úhradu za vývoz.

7.9 Umožniť poverenému pracovníkovi objednávateľa kedykoľvek kontrolu činnosti spojenej so službami vyplývajúcimi z tejto zmluvy.

7.10. Poskytovateľ je povinný mať poistenie zodpovednosti za škodu spôsobenú prevádzkovou činnosťou s výškou poistného krytia min.30 000 € a poistenie zodpovednosti za enviromentálnu škodu s výškou poistného krytia min.10 000 €. Poskytovateľ je povinný poistenie zachovávať po celú dobu platnosti a účinnosti tejto zmluvy.

**Objednávateľ sa zaväzuje:**

7.11 Riadne a včas platiť cenu poskytovateľovi za poskytovanie služieb podľa tejto zmluvy.

7.12 Zabezpečiť podľa potreby zverejnenie informácií o zbere vhodným spôsobom v obci (v obecnom rozhlase).

7.13 Zabezpečiť otvorený prístup ku smetným nádobám a ich rozmiestnenie tak, aby boli dostupné technike poskytovateľa.

**Čl. 8**

**Podmienky poskytovania služieb**

8.1 Služby realizuje poskytovateľ v súlade so súťažnými podkladmi danými vo výzve na predkladanie ponúk na výber poskytovateľa predmetu zmluvy a požiadavkami vyplývajúcimi z povolení, v súlade s platnými technickými normami, platnými všeobecne záväznými právnymi predpismi a všeobecne záväznými nariadeniami platiacimi na území obce.

**Čl. 9**

**Zmluvné pokuty**

9.1 V prípade omeškania poskytovateľa s poskytnutím služby špecifikovanej v čl. 2 ods.2.1 v termínoch a spôsobom určeným v Prílohe č. 1 k tejto zmluve môže objednávateľ uplatniť voči poskytovateľovi nárok na zmluvnú pokutu vo výške 0,1 % z ceny špecifikovanej v čl. 5 ods. 5.1. denne za každý deň omeškania s plnením predmetu zmluvy.

9.2 V prípade omeškania objednávateľa so zaplatením ceny za služby v termíne podľa bodu 6.3 tejto zmluvy, môže poskytovateľ uplatniť voči objednávateľovi nárok na zmluvnú pokutu vo výške 0,1 % denne za každý deň omeškania so splnením jeho povinnosti uhradiť cenu za služby v zmysle čl. 6.3. zmluvy.

**Čl. 10**

**Ostatné ustanovenia**

10.1 Poskytovateľ bude pri realizácii predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy.

10.2 Podstatným porušením zmluvy na strane poskytovateľa je prípad podľa bodu 4.2 druhej vety alebo prípad, ak poskytovateľ služby preukázateľne nevykonal v súlade s podmienkami dohodnutými v tejto zmluve, pričom bol na porušenie povinností písomne upozornený zo strany objednávateľa, a toto porušenie ani v primeranej lehote (najmenej 15 dní) od upozornenia neodstránil. Podstatným porušením zmluvy na strane objednávateľa je prípad, ak je objednávateľ v omeškaní viac ako 30 dní so zaplatením ceny za poskytnuté služby podľa tejto zmluvy.

10.3 Porušenie zmluvy podstatným spôsobom oprávňuje objednávateľa alebo poskytovateľa k odstúpeniu od tejto zmluvy.

10.4 K ukončeniu zmluvného vzťahu môže dôjsť:

- uplynutím času, na ktorú je zmluva uzatvorená

- odstúpením od zmluvy podľa bodu 10.2 a 10.3 zmluvy

- písomnou dohodou zmluvných strán,

- ukončením činnosti dodávateľa na základe rozhodnutia príslušného orgánu štátnej správy,

- výpoveďou bez udania dôvodu s 3 mesačnou výpovednou lehotou, ktorá začne plynúť od 1. dňa nasledujúceho mesiaca od obdržania výpovede druhou stranou.

**Čl. 11**

**Záverečné ustanovenia**

11.1 Zmluva nadobúda platnosť dňom podpísania oboma zmluvnými stranami a účinnosť dňom jej zverejnenia na webovej stránke objednávateľa.

11.2 Pokiaľ nebolo v tejto zmluve dojednané inak, riadia sa práva a povinnosti zmluvných strán, ako aj právne pomery z nej vyplývajúce, vznikajúce a súvisiace zákonom č. 513/1991 Zb. Obchodným zákonníkom v znení neskorších predpisov a zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov

11.3 Zmeny a doplnky v tejto zmluve je možné vykonať len písomnou dohodou zmluvných strán formou písomných očíslovaných dodatkov k tejto zmluve. Uzatvorenie dodatku je možné len za splnenia podmienok stanovených zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

11.4 Všetky spory vyplývajúce z tejto zmluvy alebo vzniknuté v súvislosti s ňou sa zaväzujú zmluvné strany riešiť predovšetkým vzájomnou dohodou.

11.5 Zmluva je záväzná aj pre právnych nástupcov obidvoch zmluvných strán.

11.6 Táto zmluva je vyhotovená v 2 vyhotoveniach, z ktorých jedno vyhotovenie obdrží objednávateľ a jedno vyhotovenie obdrží poskytovateľ.

11.7 Zmluvné strany vyhlasujú, že si zmluvu prečítali, jej obsahu porozumeli, že nebola uzavretá v tiesni, alebo za nápadne nevýhodných podmienok a na základe súhlasu s ňou ju podpisujú.

11.8 Neoddeliteľnou súčasťou tejto zmluvy je Príloha č. 1 – Špecifikácia ceny obsahujúca cenovú ponuku Poskytovateľa predloženú v rámci verejného obstarávania.

V Plevníku-Drienovom, dňa ........................ V ......................................, dňa ........................

Za objednávateľa: Za poskytovateľa:

.............................................................. ........................................................

Miroslav Kremeň

starosta obce